
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-311/22.10.2026 г.
ДО

ОБЩИНСКИ СЪВЕТ ЗЛАТОГРАД
ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Провеждане на редовно неприсъствено заседание на Общото събрание на Асоциация по ВиК на обособената територия, обслужвана от „Водоснабдяване и канализация” ЕООД - гр. Смолян
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград е постъпила Покана, с изх. № АВК-02-01-2821 от 11.10.2026 г., от Председателя на Асоциация по ВиК на обособената територия, обслужвана от „ВиК“ ЕООД гр. Смолян, за провеждане на редовно неприсъствено заседание на Общото събрание на асоциацията, което ще се проведе на 01.12.2026 г., от 10:00 ч. Определена и резервна дата и час за провеждане на заседанието на 10.12.2026 г. от 11:00 часа.

Приложен е дневен ред на заседанието:
т.1. Приемане на отчета за дейността на Асоциацията по ВиК – Смолян за 2025 г.
т.2. Приемане на отчета за изпълнението на бюджета на Асоциацията по ВиК – Смолян за 2025 г.

т.3. Обсъждане на проект и приемане на бюджет на Асоциацията по ВиК – Смолян за 2026 г, приемане на Проект-бюджет за 2027 г., приемане на решение за препоръчителния размер на вноските за 2026 г. и 2027 г. 
Позицията и мандатът на представителя на съответната община, за всяко заседание на Общото събрание, следва да са съгласувани от Общински съвет.
Съгласно чл.14, ал.4 от Правилника за организацията и дейността на асоциациите по водоснабдяване и канализация, когато някой от представителите на общините, имащи право на глас, е упълномощен да упражни това право с „против“ или „въздържал се“, следва съответния представител да представи писмено становище за това решение.

Предвид изложеното, предлагам на Вашето внимание следния проект за 
РЕШЕНИЕ:

След като обсъди представените материали, от Георги Пепеланов - Председател на Асоциация по ВиК на обособената територия, обслужвана от „Водоснабдяване и канализация” ЕООД, гр. Смолян, по представения дневен ред за редовно неприсъствено заседание на 01.12.2026 г. (резервна дата за провеждане на заседанието на 10.12.2026г.), и на основание чл. 21, ал. 1, т. 23 и ал. 2 от ЗМСМА, чл.198в, ал.4, т.9 и т.10, чл. 198е, ал. 3 и ал. 5 от Закон за водите, чл.5, ал. 6 и ал. 7 от Правилника за организацията и дейността на асоциациите по водоснабдяване и канализация, Общински съвет Златоград 

Р Е Ш И:

I. Дава мандат на Кмета на Община Златоград, в качеството му на представител на общината в Асоциация по ВиК на обособената територия, обслужвана от „Водоснабдяване и канализация” ЕООД, гр. Смолян, за представяне позицията на общината, по точките от дневния ред на предстоящото редовно неприсъствено заседание на 01.12.2026 г. (резервна дата за провеждане на заседанието на 10.12.2026 г.) на Общото събрание, както следва:

1. Дава мандат на Кмета на Община Златоград за представяне позицията на общината при обсъждане на Отчет за дейността на Асоциацията по ВиК – Смолян за 2025 г. и да приема/не приема Отчет за дейността на Асоциацията по Водоснабдяване и канализация на обособената територия, обслужвана от „ВиК“ ЕООД – Смолян за 2025 г.
2. Дава мандат на Кмета на Община Златоград за представяне позицията на общината при обсъждане на Отчет за изпълнението на бюджета на Асоциацията по ВиК – Смолян за 2025 г. и да приема/не приема Отчет за изпълнението на бюджета на Асоциацията по Водоснабдяване и канализация на обособената територия, обслужвана от „ВиК“ ЕООД – Смолян за 2025 г.
3. Дава мандат на Кмета на Община Златоград за представяне позицията на общината при обсъждане и приемане на бюджет на Асоциацията по ВиК – Смолян за 2026 г, Проект-Бюджет за 2027 г. и препоръчителния размер на вноските за 2026 г. и 2027 г. и да приема/не приема Бюджет на Асоциацията по водоснабдяване и канализация на обособената територия, обслужвана от „ВиК“ ЕООД – Смолян за 2026 г., Проект - Бюджет за 2027 г. и препоръчителните размери на вноските за 2026 г. и 2027 г.
II. При невъзможност Кметът на Община Златоград да представи мандата/решението за заседанието на Общото събрание на Асоциация по ВиК на обособената територия, обслужвана от „Водоснабдяване и канализация” ЕООД, гр. Смолян, Общински съвет Златоград упълномощава инж. Елка Сиркова Чаушева – Секретар на Община Златоград, за представител на общината, която да изрази горепосочената позиция.
Приложение: файлове, в електронен формат, изпратени на електронната поща на Общински съвет Златоград, както следва:
1. Покана за редовно присъствено заседание на общото събрание на асоциацията;

2. Отчет за дейността на Асоциацията за 2025 г.;
3. Отчет на бюджет 2025 г., 
4. Проект на Бюджет 2026 г., 
5. Проект за Бюджет 2027 г. 

С уважение,

МИРОСЛАВ ЯНЧЕВ

Кмет на Община Златоград
ЕЧ/ЗЦ



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

